stanford-oval/wikipedia huggingface dataset:
Fitim Latifi

| Fitim Latifi> Henkilötiedot |
| --- | --- |
Koko nimi:  Fitim Latifi
Syntynyt: 2. heinäkuuta 1990 Vučitrn
Kansalaisuus:   Suomi
Sukulaiset:  Armend Latifi (veli)
Nyrkkeilijä
Pituus:  180 senttimetriä
Painoluokka:  keskisarja
Kätisyys:  oikeakätinen
Ammattilaistilastot
Ottelut:  8
Voitot:  8
– tyrmäysvoitot:  1
Tappiot:  0
Ratkaisemattomat:  0
Ei tuomiota/ mitätöity:  0
Fitim Latifi (s. 2. heinäkuuta 1990 Vučitrn) on kosovolaissyntyinen suomalainen ammattinyrkkeilijä. 180 senttimetriä pitkä Latifi kilpailee keskisarjassa.
Amatöörinä Latifi saavutti muun muassa nuorten SM-kultaa sekä aikuisten SM- ja PM-hopeaa. Ammattilaisdebyyttinsä hän teki kesäkuussa 2012 Porvoossa Andrej Cepuria vastaan, voittaen hänet pisteillä. Kahdeksannessa ammattilaisottelussaan, marraskuussa 2013 Timo Lainetta vastaan, Latifi otti kahdeksannen voittonsa ja saavutti keskisarjan Suomen mestarin tittelin.
Tammikuussa 2014 Latifi pahoinpiteli veljiensä kanssa noin 40-vuotiaan ulkomaalaistaustaisen miehen. Latifi sai tästä vuoden ja kahdeksan kuukautta ehdollista vankeutta sekä 35 000 euron sakot. Suomen Ammattinyrkkeilyliitto hyllytti myös Latifin lisenssin ja hän otteli ensimmäistä kertaa yhdeksän vuoden tauon jälkeen Milos Pavićevićia vastaan voittaen hänet.
Latifi muutti perheineen nuorena Kosovosta Suomeen, Latifi on Kosovo-Albaani etnisyydeltään.
Fukushima-ku

| Fukushima-ku (福島区) |
| --- | --- |
 Näkymä Fukushiman suuralueelle (etualalla).
 Fukushiman suuralueen sijainti.
 Koordinaatit: 34°41′32″N, 135°28′20″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  4,67 km²
Väkiluku (2013):  71 367
 – Väestötiheys:  15 282,0 as./km²
Infobox OKVirheellinen NIMI-arvo: 
Fukushima-ku (jap. 福島区) on yksi Osakan kaupungin 24:stä suuralueesta. Se sijaitsee kaupungin pohjoisosassa Yodogawa- ja Dōjimagawa-jokien välissä aivan Osakan rautatieaseman länsipuolella. Suuralueella on 71 367 asukasta (2013) ja sen pinta-ala on 4,67 neliökilometriä.
Fukushima on pääosin asuinaluetta, mutta se sijaitsee lähellä Umedan toimisto- ja liikekeskittymää, joten sitäkin on kehitetty toimistoalueena. Suuralueen lounaisosassa sijaitsee Osakan kaupungin tukkutori. Keskiosassa suurten liikenneväylien ympäröimänä on vielä jäljellä perinteisiä japanilaistyylisiä rakennuksia.
Fukushiman suuraluetta palvelevat Osakan metron Sennichimae-linja, JR Westin Osakan ympyrälinja ja Tōzai-linja sekä Hanshin-rautateiden Hanshin-päälinja.
Aiheesta muualla

Kuvia tai muita tiedostoja aiheesta Fukushima-ku Wikimedia Commonsissa
Fukushiman suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Färjsundin tunneli

| Färjsundin tunneli |
| --- | --- |
 Färjsundin tunneli heinäkuussa 2019.
Paikkakunta:  Godby, Finström
Maa:  Suomi
Koordinaatit:  60°14.21′N, 20°00.81′E
Avattu:  1958
Pituus:  51 m
Ajokaistoja:  2
Färjsundin tunneli (ruots. Färjsundstunneln) on Ahvenanmaalla Finströmissä Godbyn kylässä oleva maantietunneli. 51-metrinen tunneli on valmistunut vuonna 1958 ja sijaitsee Färjsundin sillan läheisyydessä. Se on Suomen ensimmäinen ja Ahvenanmaan ainoa maantietunneli. Tunnelin läpi johtaa Ahvenanmaan päätie 2.
Francesco del Cossa

Francesco del Cossa (1436–1478) oli italialainen taidemaalari. Hän teki osan Ferrarassa olevan Palazzo Schifanoian kuuluisasta kuukausikuvafreskosarjasta. Sitä pidetään hänen päätyönään. Hän oli Cosimo Turan ohella 1400-luvun Ferraran koulun pääedustaja.
Aiheesta muualla

Kuvia tai muita tiedostoja aiheesta Francesco del Cossa Wikimedia Commonsissa
Frederic William Maitland

Frederic William Maitland, Beatrice Lock, 1906
Frederic William Maitland (28. toukokuuta 1850 – 19. joulukuuta 1906) oli englantilainen lakimies ja historioitsija.
Maitland syntyi Lontoossa vuonna 1850. Maitlandin vanhempien varhaisen kuoleman jälkeen hänen tätinsä huolehti pojasta. Tällöin Maitland myös oppi saksan kielen, minkä ansiosta hän saattoi jo nuorena tutustua saksalaisten historioitsijoiden töihin. Opiskelunsa hän suoritti Eton Collegessa ja Cambdridgen Trinity Collegessa.
Maitlandin saavutuksista muistetaan parhaiten hänen työnsä historian ja erityisesti lainsäädännön historian parissa. Hänen uransa tunnetuimpia teoksia olivat History of English Law before the Time of Edward I (1895, uusi painos 1898, Sir Frederick Pollockin kanssa ), Domesday Book and Beyond (1897); Township and Borough (1898); Canon Law in England (1898) sekä English Law and the Renaissance (1901).
Frederica Sagor Maas

Frederica Sagor Maas vuonna 1925.
Frederica Sagor Maas (6. heinäkuuta 1900 New York, New York, Yhdysvallat – 5. tammikuuta 2012 San Diegon piirikunta, Kalifornia, Yhdysvallat) oli yhdysvaltalainen käsikirjoittaja, kirjailija ja esseisti.
Maas syntyi New Yorkissa, ja hänen vanhempansa olivat venäläisiä siirtolaisia. Maas opiskeli journalismia Columbian yliopistossa ja käsikirjoitti muun muassa elokuvat Ylioppilasheila (1925) ja Miten aviomiestä kesytetään (1926). Hän meni naimisiin vuonna 1927 kollegansa Ernest Maasin kanssa. Ernest kuoli 1986, eikä heillä ollut lapsia.
Maasin viimeinen käsikirjoitus oli The Shocking Miss Pilgrim vuonna 1947. Vuonna 1999 Maas julkaisi vielä 99-vuotiaana omaelämäkertateoksen The Shocking Miss Pilgrim: A Writer in Early Hollywood.
Maas kuoli tammikuussa 2012 ollessaan 111-vuotias.
Foínikas (Réthymno)

| Foínikas Φοίνικας |
| --- | --- |
 Foínikaksen maisemia Selliássa.
 Kunnallisyksikön sijainti
 Foínikas
 Koordinaatit: 35°11′19″N, 24°24′28″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  730202
Väkiluku (2011):  3 266
 – Kylä:  28
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Foínikas (kreik. Φοίνικας, kath.kreik. Φοίνιξ, Foínix; myös Fínikas) on Kreikan kylä sekä samanniminen Ágios Vasíleioksen kunnan kunnallisyksikkö (Δημοτική Ενότητα Φοίνικα, Dimotikí Enótita Foínika) ja entinen itsenäinen kunta. Se sijaitsee Kreetan saarella, Réthymnon alueyksikössä Kreetan alueella. Koko kunnallisyksikön väkiluku on 3 266 ja varsinaisen Foínikaksen kylän väkiluku 28 (vuonna 2011).
Prévelinjärvi.
Foínikaksen kylä sijaitsee linnuntietä noin 21 kilometriä etelälounaaseen Réthymnosta ja noin 800 metriä sisämaahan Kreetan etelärannikosta eli Libyanmeren rannasta. Kylän nimi viittaa toisaalta palmuihin ja toisaalta seudulla sijainneeseen antiikin ajan Foiniksin kaupunkiin, joka oli Lappan kaupungin satama. Kylä on osa Mýrthioksen kyläyhdyskuntaa.
Foínikaksen kunnallisyksikkö käsittää Ágios Vasíleioksen kunnan länsiosan. Kunnallisyksikön suurin asutus on Sellián kylä. Alueen tunnetuimpia nähtävyyksiä on Prévelin luostari. Foínikas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Vasíleioksen kunnaksi yhdessä Lámpin kanssa, jolloin se muuttui uuden kunnan kunnallisyksiköksi.
Kunnallisyksikön osat

Foínikaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Vasíleios | Ágios Vasíleios | 130 |
| Agíos Ioánnis Agíou Vasileíou | Ágios Ioánnis | 74 |
| Agíos Ioánnis Agíou Vasileíou | Kalí Sykéa | 113 |
| Agíos Ioánnis Agíou Vasileíou | Kánevos | 47 |
| Agkouselianá | Agkouselianá | 213 |
| Agkouselianá | Palaióloutra | 59 |
| Asómatos | Asómatos | 230 |
| Asómatos | Alempi Prévelin luostari (Káto Moní Préveli) | 0 |
| Asómatos | Taempi Prévelin luostari (Píso Moní Préveli) | 2 |
| Koxaré | Atsipádes | 31 |
| Koxaré | Katsogrída | 16 |
| Koxaré | Koxaré | 225 |
| Koxaré | Palé | 132 |
| Lefkógeia | Ammoúdi | 2 |
| Lefkógeia | Giannioú | 60 |
| Lefkógeia | Lefkógeia | 283 |
| Lefkógeia | Schoinária | 18 |
| Marioú | Damnóni | 11 |
| Marioú | Marioú | 303 |
| Marioú | Palaiá Tavérna | 25 |
| Mýrthios | Foínikas | 28 |
| Mýrthios | Kalypsó | 0 |
| Mýrthios | Kámpos | 70 |
| Mýrthios | Kókkina Choráfia | 5 |
| Mýrthios | Myrthianós Plakiás | 182 |
| Mýrthios | Mýrthios | 203 |
| Rodákino | Áno Rodákino | 106 |
| Rodákino | Káto Rodákino | 117 |
| Rodákino | Kórakas | 11 |
| Rodákino | Polýrizos | 30 |
| Selliá | Plakiás | 143 |
| Selliá | Selliá | 316 |
| Selliá | Soúda | 81 |
Yhteensä: 3 266
Aiheesta muualla

Kuvia tai muita tiedostoja aiheesta Foínikas Wikimedia Commonsissa
Ewan Mitchell

| Ewan Mitchell |
| --- | --- |
 Mitchell vuonna 2024
Henkilötiedot
Syntynyt: 8. maaliskuuta 1997 (ikä 27) Derby, Englanti
Aiheesta muualla
IMDb
Ewan Robert Mitchell (s. 8. maaliskuuta 1997 Derby, Englanti) on englantilainen näyttelijä.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2023 | Saltburn | Saltburn | Michael Gavey |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2017 | The Halcyon | The Halcyon | Billy Taylor |
| 2017–2022 | The Last Kingdom | The Last Kingdom | Osferth |
| 2019–2023 | Maailma liekeissä | World on Fire | Tom Bennett |
| 2022– | House of the Dragon | House of the Dragon | Aemond Targaryen |
Aiheesta muualla

Kuvia tai muita tiedostoja aiheesta Ewan Mitchell Wikimedia Commonsissa
Fukuokan roomalaiskatolinen hiippakunta

| Fukuokan roomalaiskatolinen hiippakunta |
| --- | --- |
 Hiippakunnan sijainti Japanin kartalla.
Kirkkokunta:  Katolinen kirkko
Osa kirkkoa:  Katolinen kirkko Japanissa
Seurakuntia:  55
Jäseniä:  30 520 eli 0,4% alueen väkiluvusta (2021)
Perustettu:  16. heinäkuuta 1927
Erotettiin:  Nagasakin hiippakunnasta
Piispa:  Josep Maria Abella Batlle
Tuomiokirkko:  Fukuokan katedraali
Virallinen sivusto
Fukuokan roomalaiskatolinen hiippakunta on katoliseen kirkkoon kuuluvan japanilainen hiippakunta, joka toimii Japanissa Fukuokan, Sagan ja Kumamoton prefektuurien alueilla. Hiippakunnan keskus on Fukuoka. Hiippakunta kuuluu Nagasakin arkkihiippakunnan kirkkoprovinssiin.
Historia

Hiippakunta perustettiin 16. heinäkuuta 1927 erottamalla se itsenäiseksi Nagasakin hiippakunnasta.
Aiheesta muualla

Hiippakunnan kotisivut (japaniksi)
Fantasia Works

| Fantasia Works Oy |
| --- | --- |
Yritysmuoto:  Osakeyhtiö
Toimiala:  erikoisrakentaminen
Liikevaihto:  2,7 milj. euroa (2022) 
Liikevoitto:  0,2 milj. euroa (2022) 
Emoyhtiö:  Lappset
Kotisivu:  www.fantasiaworks.fi
Infobox OKVirheellinen NIMI-arvo: 
Fantasia Works Oy on suomalainen erikoisrakentamiseen keskittynyt yritys, joka suunnittelee ja toteuttaa esimerkiksi leikkivälineitä, lavasteita, teemapuistoja ja elämystiloja.   Yhtiön asiakkaat ovat esimerkiksi tiedekeskukset, museot, ostoskeskukset sekä teemapuistot.
Historia

Fantasia Worksin juuret ylettyvät vuoteen 1991, jolloin Tampereelle perustettiin Valolaterna Oy, joka oli keskittynyt valaistussuunnitteluun. Yhtiö avasi vuonna 1997 lavastamon Kuopioon osana matkailuympäristöön liittyvää tuotteistamisprojektia.
Jere Ruotsalainen opiskeli 1990-luvulla ympäristötaiteilijaksi. Opinnoissa yhdistyivät kuvanveisto, valaisu ja suuren mittakaavan lavasteet kaupunkitiloissa. Opiskeluaikanaan hän toteutti esimerkiksi ratapölkyistä valmistetun kymmenmetrisen pyramidin Tampereen torille ja yhtä korkean, kaljakoreista rakennetun riemukaaren Iisalmeen. Opiskeluaikoina Ruotsalainen toteutti Jaakko Himasen ja Jouni Sarpolan kanssa muun mussa Vetovoima-teoksen Porin Kirjurinluotoon. Ruotsalainen valmistui Tampereen ammattikorkeakoulun taiteen ja viestinnän osastolta vuonna 2000. Samana vuonna hän perusti Fantasiarakenne Oy:n.
Valolaterna ja Fantasiarakenne fuusioituivat vuonna 2001. Uusi yhtiö toimi Fantasiarakenne-nimellä. Yhtiö toteutti esimerkiksi messuosastoja, mutta koska messurakentamisessa oli kova kilpailu, yhtiö päätti keskittyä teemarakentamiseen.
Vuonna 2003 Himanen, Ruotsalainen ja Sarpola toteuttivat Huittisten kiertoliittymään  Noste-teoksen. 15 metriä korkea taideteos koostuu rautaketjuista ja valosta.
Vuonna 2009 Fantasiarakenne, Muotohiomo-muotoiluyritys ja taidetta ja arkkitehtuuria töissään yhdistänyt Partanen & Lamusuo Partnership valittiin suunnittelemaan Suomen näyttelykonsepti Shanghain maailmannäyttelyyn, Kirnu-paviljonki.
Yhtiö suunnitteli ja toteutti keväällä 2012 avatun Angry Birds -puiston hahmot ja lavasteet Särkänniemeen. Elokuussa yhtiö teki sopimuksen myös Vuokattiin rakennettavan Angry Birds -puiston suunnittelusta. Yhtiö on toteuttanut Angry Birds -puistoja esimerkiksi Malesiaan.
Vuoteen 2014 mennessä yhtiö oli toteuttanut teematiloja esimerkiksi Muumimaailmaan, Linnanmäelle ja Tykkimäelle. Yhtiö muutti Kuopion Siikarantaan, aiemmin sillä oli ollut Kuopiossa neljä tuotantotilaa, kaksi varastoa ja toimisto. Yhtiöllä oli 15 vakituista työntekijää.
Fantasiarakenne vaihtoi nimensä kansainvälisemmäksi vuonna 2015, jolloin siitä tuli Fantasia Works.
Yhtiön toimitusjohtaja Jere Ruotsalainen siirtyi hallituksen puheenjohtajaksi ja luovaksi johtajaksi kesällä 2017. Syyskuussa yhtiön toimitusjohtajana aloitti Jari Partanen, joka oli aiemmin vastannut Fantasia Worksin markkinoinnista ja uusasiakashankinnasta. Yhtiön liikevaihto oli 2,4 miljoonaa euroa.
Syyskuussa 2018 Lappset Group Oy osti 51 prosenttia Fantasia Worksista, josta tuli Lappsetin 14. tytäryhtiö. Yhtiöllä oli 20 työntekijää Kuopiossa.
Helmikuussa 2024 Fantasia Works osti Lappset Groupiin kuuluvan Lappset Creative Worksin liiketoiminnan.
Organisaatio

Fantasia Worksin emoyhtiö on Lappset Oy.
Tuotteet ja markkinat

Fantasia Works suunnittelee ja toteuttaa muun muassa leikkivälineitä, toiminnallisia aktiviteettipuistopelejä ja lavasteita. Se on suunnitellut teemapuistoja tai niiden osia, toiminnallisia tiedekeskuksia ja museoita.
Yhtiön asiakkaita ovat muun muassa
Muumimaailma, Linnanmäki ja Tykkimäki
Bakun tiedekeskus
Heureka, jolle toteutettiin Big Bang Legends -oppimisympäristö
Joulupukin Pajakylä, jonne tehtiin Joulupukin kammari
hollantilainen MattelPlay-teemapuisto, jolle on suunniteltu Palomies Samin osasto.
Projekteja

Tammikuussa 2015 Tammiston kauppakeskittymään avattiin 7000 neliön SuperPark-sisäaktiviteettipuisto. 5000 nelön kokoinen SuperPark Corner avattiin toukokuussa Kuopiossa.
Vuonna 2018 yhtiö suunnitteli Leppävirralle avatun Muumi-jääveistosnäyttelyn, jonka teemana oli Taikatalvi-kertomus. Näyttely tehtiin kylpylähotelli Vesileppiksen alla sijaitsevalle hiihtoareenalle.
Vuonna 2022 Kotkan merikeskus Vellamossa avattiin Puun vuoro -näyttely, joka kertoi metsäteollisuuden historiasta. Yhtiö toteutti näyttelyyn muun muassa 5 metriä korkean ja 13 metriä pitkän paperikoneen. Kuopiolaiseen Kauppakeskus Minnaan rakennettiin Lumottu metsä.
Havis Amandan restauroinnin ajaksi Helsingin Kauppatorille tuotiin marraskuussa 2023 Tavis Amanda. Patsaan suunnitteli Sanna Mander ja sen toteuttivat Maker3D ja Fantasia Works. Patsashankkeessa oli mukana Terveystalo, YK:n tasa-arvojärjestö UN Women Suomi, Me Naiset ja ravintola Salutorget.
Tunnustuksia

Vuonna 2023 kansainvälisessä Park World Excellence Awards -gaala palkitsi Fantasia Worksin luoman perheille suunnatun sisäaktiviteettikohteen "Lasse-Maijan etsivätoimisto" kategoriansa parhaana. Kohde on osa Gamla Linköping -museota.
Aiheesta muualla

yrityksen verkkosivu
Ruotsalainen kertoo työstään Yle Kuopion iltapäivässä
Vetovoima Kirjurinluodossa
Expo 2010 Finland Pavilion
Särkänniemen Angry Birds Land
Flen

| Flen |
| --- | --- |
 Flenin rautatieasema.
 Flen
 Koordinaatit: 59°3′30″N, 16°35′20″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Flenin kunta
Pinta-ala:  
 – Maa:  4,45 km²
Väkiluku:  6 229
 – Väestötiheys:  1 399,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Flenin kirkko.
Flen on entinen Ruotsin kaupunki ja nykyinen Flenin kunnan keskustaajama. Flen sijaitsee Södermanlandin läänissä ja samannimisessä Södermanlandin historiallisessa maakunnassa. Taajamassa oli 6 229 asukasta vuoden 2010 lopussa.
Kaupunkitaajama on kasvanut vuonna 1862 avatun rautatieaseman ympärille. Vuonna 1901 perustettiin Flenin taajaväkinen yhdyskunta, josta tuli kaupunki vuonna 1949.
Kaupunginosia

Brogetorp
Orrö
Salsta
Nybble
Bjuren
Flensby
Väestönkehitys

| Flenin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 5 262 | 5 262 |
| 1965 | 1965 |    | 6 201 | 6 201 |
| 1970 | 1970 |    | 6 768 | 6 768 |
| 1975 | 1975 |    | 6 770 | 6 770 |
| 1980 | 1980 |    | 6 751 | 6 751 |
| 1990 | 1990 |    | 6 331 | 6 331 |
| 1995 | 1995 |    | 6 369 | 6 369 |
| 2000 | 2000 |    | 6 159 | 6 159 |
| 2005 | 2005 |    | 6 114 | 6 114 |
| 2010 | 2010 |    | 6 229 | 6 229 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Flen
Södermanlandin läänin kuntien keskustaajamat
Käännös suomeksi
Fredriksberg

Fredriksberg tai Frederiksberg voi tarkoittaa muun muassa seuraavia:
Frederiksberg, kunta Tanskassa
Fredriksberg, Pasilan vanha ruotsinkielinen nimi
Fredriksberg, taajama Ludvikan kunnassa Ruotsissa
Fredriksberg, kaupunginosa Kööpenhaminassa Tanskassa
Fredriksberg, teollisuusalue Mälmön kunnassa Ruotsissa
Fredriksberg, alue Kvarnholmenissa, Nackassa, Ruotsissa
Fredriksberg, taajama Ludvikan kunnassa Ruotsissa
Fredriksberg, toimistokompleksi Helsingin Vallilassa
Fredriksbergin kartano Oskarshamnissa, Ruotsissa
Fredriksbergin kartano Dala-Flodassa, Ruotsissa
Fredriksbergin kirkko Falköpingissä, Ruotsissa
Fredriksbergin koulu Vretstorpissa, Ruotsissa
Fredriksbergsfortet Bergenissä, Norjassa
Fredriksbergin linna Tanskassa
Fredriksbergin (Sollan) ruukki, Ulvilan Kaasmarkussa vuosina 1781–1910 toiminut ruukki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fredriksberg”, voi hakea sivunnimihaulla, laajalla sivunnimihaulla tai tekstihaulla.
Fuck

| --- | --- |
:  Määritelmä: englanninkielinen kirosana 
: Wikipediassa ei tällä hetkellä ole varsinaista artikkelia aiheesta Fuck. Katso fuck Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
.
Formosatettix prominemarginus

| Formosatettix prominemarginus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Suorasiipiset Orthoptera
Yläheimo::  Tetrigoidea
Heimo::  Okasirkat Tetrigidae
Suku::  Formosatettix
Laji::  prominemarginus
Kaksiosainen nimi
 Formosatettix prominemarginus  Zhong, Yulin ja Z. Zheng, 2003 
Infobox OKNimi-testi OK: 
Formosatettix prominemarginus on Formosatettix-sukuun ja okasirkat-heimoon kuuluva hyönteinen – täsmällisemmin suorasiipinen. Tieteellisen nimen sille antoi ensimmäisenä Zhong, Yulin ja Z. Zheng vuonna 2003. Sillä ei ole alalajeja.
Kirjallisuutta

Zhong, Yulin & Z. Zheng: ​Two new species of Tetrigidae (Orthoptera: Tetrigoidea) from Hubei Province, China.  Entomotaxonomia 25(3):167-171, 2003.
Färgarydin piiri

| Färgarydin piiri |
| --- | --- |
 Färgarydin kirkko
 fiFärgarydin piiri 
 56°59′56″N, 13°18′22″E 
Valtio:   Ruotsi
Maakunta:  Småland
Lääni:  Hallandin lääni
Kunta:  Hylten kunta
Piirikoodi:  105092
Väestö
Väkiluku (2022):  4 409 
Färgarydin piiri (ruots. Färgaryds distrikt) sijaitsee Hylten kunnassa Ruotsissa. Sen väkiluku on 4 409  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Hylten kunnan piirit
Ezra Pound

| Ezra Pound |
| --- | --- |
 Ezra Pound noin vuonna 1920.
Henkilötiedot
Koko nimi:  Ezra Weston Loomis Pound
Syntynyt: 30. lokakuuta 1885 Hailey, Idaho, Yhdysvallat
Kuollut: 1. marraskuuta 1972 (87 vuotta) Venetsia, Italia
Kansalaisuus:  yhdysvaltalainen
Ammatti:  runoilija, kriitikko
Kirjailija
Kirjallinen suuntaus: modernismi, imagismi
Aiheesta muualla
Löydä lisää kirjailijoitaKirjallisuuden teemasivulta
Ezra Weston Loomis Pound (30. lokakuuta 1885 Hailey, Idaho, Yhdysvallat – 1. marraskuuta 1972 Venetsia, Italia) oli yhdysvaltalainen runoilija ja kriitikko, joka oli varhaisen modernismin keskeisiä hahmoja. Kriitikko Hugh Kenner sanoi Ezra Puondista hänet tavattuaan: ”Yhtäkkiä tajusin, että läsnä oli modernismin keskeinen ydin.”
Opinnot ja muutto Lontooseen

Pound muutti synnyinpaikkakunnaltaan Haileysta lapsena vanhempiensa kanssa Philadelphiaan. Poundin kerrotaan jo 15-vuotiaana tienneen, että hän haluaa ryhtyä runoilijaksi. Hän opiskeli muun muassa Pennsylvanian yliopistossa, jossa hän opiskeli ranskaa, italiaa, muinaisenglantia ja latinaa ja sai MA-arvon vuonna 1906.
Huomattuaan, ettei hänelle eikä hänen taiteelleen ollut paikkaa kotimaassa hän muutti Eurooppaan 1908 ja asettui Lontooseen. Siellä hän tutustui kirjailijapiireihin ja erityisesti lupaaviin suuntauksiin, jotka olivat valmiit runouden vallankumoukseen, nuoriin runoilijoihin, ja hän yritti löytää hyviä uusia runoilijoita. Lontoossa hän hankki elantonsa opettamalla ja kirjoittamalla. Hän toimi myös vuonna 1914 jonkin aikaa irlantilaisen runoilijan Yeatsin sihteerinä. Vuonna 1914 hän avioitui hyvän ystävänsä tyttären Dorothy Shakespearin kanssa. Kymmenen vuotta myöhemmin hän tutustui Pariisissa amerikkalaiseen viulistiin Olga Rudgeen, jolla oli Italian kaksoiskansalaisuus.[lähde? ] Pound jatkoi suhdetta molempiin naisiin, ja suhteesta Olga Rudgeen syntyi tytär Mary (myöhemmin Mary De Rachewiltz), joka annettiin kasvatiksi tirolilaiseen talonpoikaisperheeseen.
Pound avusti merkittävästi nuorten kirjailijoiden mahdollisuuksia saada teoksensa julkaistuksi. Hän auttoi esimerkiksi T. S. Eliotia, Ernest Hemingwayta, James Joycea, William Carlos Williamsia, Robert Frostia ja Marianne Mooria.[lähde? ]